Ilcenes pils

Ilcenes vasaļa pils (), arī Vābinas vasaļa pils (), bija Tērbatas bīskapijas vasaļa mūra pils. Tagad tās vietā atrodas bijušās Vābinas muižas (Wabinamoise) ēku paliekas Veru apriņķī Igaunijā pie Veru - Antslas autoceļa.

 Vēsture 
Uzskata, ka pils vāciskais nosaukums cēlies no Hilzeniem (Hülsen), kuriem tā piederēja 14. gadsimtā. Vēlāk tā pārgāja Ikšķiļu, bet no 1513. gada Tīzenhauzenu dzimtas īpašumā. Pils igauniskais nosaukums Vābina cēlies no Fabiāna fon Tīzenhauzena vārda.
Pirmoreiz rakstos minēta 1555. gadā kā viens no Tīzenhauzenu nocietinājumiem Tērbatas bīskapijā (Nobilium Episcopatus Dorpatens arces: Rannen, Congtal, Kawelecht, Ultzen Thiesenhausiorum).
Nopostīta Livonijas kara sākumā 1559. gadā. 
1582. gada Jamas Zapoļskas miera līgumā tā nodēvēta par Ilcenes pilsnovada citadeli (, Ульцен vai Илисен).
Zviedru Vidzemes laikā 1636. gadā par Ilcenes pilsmuižas īpašnieku kļuva ģenerālmajors Johans Eberhards fon Belingshauzens.
Pēdējais muižas īpašnieks pirms Igaunijas zemes reformas 1919. gadā bija Kārlis Gerhards Hermanis fon Samsons-Himmelšerna (Samson-Himmelstjerna).
1967. gadā Vābinas muižas drupas tika pilnībā nojauktas, jo jaunais Veru - Antslas ceļš tika novilkts tieši caur pils teritoriju un muižas parku.

Galerija

 Atsauces 

Kategorija:Igaunijas vēsture
Kategorija:Veru apriņķis
Kategorija:Tērbatas bīskapija
Kategorija:Igaunijas arheoloģiskie pieminekļi